ยอดโมบายวอลเล็ตพุ่ง
ผลวิจัยวีซ่าเผยคนไทยสนใจชำระเงินผ่านโมบายวอลเล็ต มากขึ้น หากมีข้อเสนอจูงใจและความปลอดภัยดี
29 ส.ค. 2560

ผลวิจัยวีซ่าเผยคนไทยสนใจชำระเงินผ่านโมบายวอลเล็ต มากขึ้น หากมีข้อเสนอจูงใจและความปลอดภัยดีนายสุริพงษ์ ตันติยานนท์ ผู้จัดการวีซ่า ประจำประเทศไทย เปิดเผยถึงผลการศึกษาเรื่องทัศนคติการชำระเงินของผู้บริโภคของคนไทย ซึ่งพบว่า 94% ของผู้ตอบแบบสอบถามมีแนวโน้มที่จะใช้โมบายวอลเล็ต (Mobile Wallet) แทนเงินสดมากขึ้น หากมีมาตรการรักษาความปลอดภัยที่น่าไว้วางใจรวมถึงมีการข้อเสนอจูงใจและบริการเสริมอื่นๆ เช่น การสะสมแต้มต่างๆ การแจ้งเตือนทันทีเมื่อเกิดการสั่งซื้อ รวมถึงใบเสร็จรับเงินแบบดิจิทัลเพื่อติดตามค่าใช้จ่ายทั้งนี้ การชำระเงินผ่านแอพพลิเคชั่นบนมือถือได้รับความนิยมมากขึ้น โดยเฉพาะผลิตภัณฑ์และบริการทางการเงิน เช่น ซื้อหน่วยลงทุนและการช็อปปิ้งออนไลน์  สำหรับผลิตภัณฑ์ทางการเงินจะมีการทำธุรกรรมบนมือถือ 51% ในขณะที่การซื้อของออนไลน์คิดเป็น 31% และในส่วนของผลิตภัณฑ์และบริการทางการเงินมีการใช้งานเพิ่มขึ้น 14%นอกจากนี้ ผลการศึกษายังชี้ให้เห็นผู้ตอบแบบสอบถาม 87% ชำระเงินผ่านมือถือในปีที่ผ่านมาและ 58% ใช้เป็นประจำทุกสัปดาห์สำหรับอุปสรรคที่ใหญ่ที่สุดในการหันมาใช้การชำระเงินผ่านมือถือคือเรื่องความปลอดภัยคือ ความกลัวจากการแฮ็กโทรศัพท์ 34% การทำโทรศัพท์หาย หรือถูกขโมย 22% การเข้าถึงบัญชีส่วนตัวโดยไม่ได้รับอนุญาต 17% รวมถึงไวรัสและมัลแวร์ต่างๆ 9%